Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-81 „DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2017 METAMS SĄRAŠO PATVIRTINIMO“ PAPILDYMO**

2017 m. liepos 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 2 dalies 30 punktu, Rokiškio rajono savivaldybės taryba n u s p r e n d ž i a:

Papildyti Rokiškio rajono savivaldybės tarybos 2017 m. kovo 31 d. sprendimo Nr. TS-81 „Dėl Statybos ir infrastruktūros plėtros skyriaus statybos objektų 2017 metams sąrašo patvirtinimo“ 2017 metų savivaldybės kapitalo investicijų ir ilgalaikio turto remonto objektų sąrašą:

32 punktu „Rokiškio r. Obelių lopšelis-darželis“;

33 punktu „Viešoji įstaiga Rokiškio rajono ligoninė“;

34 punktu „Rokiškio kultūros centras“;

35 punktu „Rokiškio r. Kavoliškio mokykla-darželis“.

Šis sprendimas gali būti skundžiamas Lietuvos Respublikos administracinių bylų teisėnos įstatymo nustatyta tvarka.

Savivaldybės meras Antanas Vagonis

Vida Paukštienė

**TEIKIAMO SPRENDIMO PROJEKTO**

**,,DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-81 „DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2017 METAMS SĄRAŠO PATVIRTINIMO“ PAPILDYMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Šiuo sprendimo projektu papildomas Statybos ir infrastruktūros plėtros skyriaus 2017 metų savivaldybės kapitalo investicijų ir ilgalaikio turto remonto objektų sąrašas ir prašoma tarybos sprendimu jam pritarti.

**Šiuo metu esantis teisinis reglamentavimas**: Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Rokiškio rajono savivaldybės tarybos 2017 m. vasario 24 d. sprendimas Nr. TS-17 „Dėl Rokiškio rajono savivaldybės biudžeto 2017 metams patvirtinimo“. Rokiškio rajono savivaldybės tarybos 2017 m. kovo 31 d. sprendimas Nr. TS-81 „Dėl Statybos ir infrastruktūros plėtros skyriaus statybos objektų 2017 metams sąrašo patvirtinimo“, Rokiškio rajono savivaldybės tarybos 2017 m. balandžio 28 d. sprendimas Nr. TS-106 ,,Dėl Rokiškio rajono savivaldybės biudžeto 2017 metams patvirtinimo“ patikslinimo“.

**Sprendimo projekto esmė:**

Papildžius Statybos ir infrastruktūros plėtros skyriaus 2017 metų savivaldybės kapitalo investicijų ir ilgalaikio turto remonto objektų sąrašą, į jį įtraukiant 32 punktu Rokiškio r. Obelių lopšelį-darželį, 33 punktu – viešąją įstaigą Rokiškio rajono ligoninę, 34 punktu – Rokiškio kultūros centrą ir 35 punktu – Rokiškio r. Kavoliškio mokyklą-darželį, bus galima skirti lėšas patalpų .remonto išlaidoms apmokėti.

**Galimos pasekmės, priėmus siūlomą tarybos sprendimo projektą:**

**teigiamos:** atlikus remonto darbus į objektų sąrašą, papildomai įtrauktuose objektuose pagerės įstaigų, vykdančių ikimokyklinio, priešmokyklinio, mokyklinio ugdymo programas ir teikiančių gydymo paslaugas, higienos normos bei Bendrieji sveikatos saugos reikalavimai;

**neigiamos:** neigiamų pasekmių nebus.

**Kokia sprendimo nauda Rokiškio rajono gyventojams.**

Rokiškio rajono gyventojai turės galimybę naudotis jaukesnėmis patalpomis gydymo įstaigoje, vaikai lankysis ugdymo įstaigose, kuriose bus pagerėję higienos normos bei bendrieji sveikatos saugos reikalavimai.

**Finansavimo šaltiniai ir lėšų poreikis.** Lėšos, reikalingos papildomai įtrauktų objektų remontui,numatomos iš Rokiškio rajono savivaldybės 2017 metams patvirtinto biudžeto (Statybos ir infrastruktūros plėtros skyriui skirtų asignavimų kapitalo investicijoms ir ilgalaikio turto remontui).

**Suderinamumas su Lietuvos Respublikos galiojančiais teisės norminiais aktais:**

Projektas neprieštarauja galiojantiems teisės aktams

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksmais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vedėja Vida Paukštienė